Τεχνητή Νοημοσύνη και οι εφαρμογές της στην Διοίκηση Ανθρώπινων Πόρων
Creators: name: Κοσμίδου, Μαρία Σωκράτη
Publisher: name: Aristotle University of Thessaloniki
Year: 2024
Subjects: Τεχνητή Νοημοσύνη
Διοίκηση Ανρώπινων Πόρων
Ποσοτική έρευνα
Artificial Intelligence
Human Resource Management
Quantitative research

description: Η διοίκηση ανθρώπινων πόρων αποτελεί στην ουσία το σύνολο των δραστηριοτήτων που αφορούν την διαχείριση του ανθρώπινου δυναμικού με στόχο την ομαλή συνύπαρξη και την επίτευξη των οργανωσιακών στόχων. Στο πλαίσιο της ανάπτυξης και της διεύρυνσης της χρήσης τεχνητής νοημοσύνης από το κοινό, ανακαλύφθηκε ότι η τεχνητή νοημοσύνη μπορεί να βοηθήσει στις δραστηριότητες του τμήματος διοίκησης ανθρώπινων πόρων ελαχιστοποιώντας τα ανθρώπινα λάθη και συμβάλλοντας στην διαχείριση μεγάλου όγκου εργασιών. Η τεχνητή νοημοσύνη είναι ουσιαστικά ένα σύστημα που χρησιμοποιεί ειδικούς υπολογιστές και αλγορίθμους με σκοπό την μίμηση και την προσομοίωση της ανθρώπινης νοημοσύνης. Αποτελεί μία τεχνολογία που αναπτύσσεται ταχύτατα δίνοντας όλο και περισσότερες δυνατότητες αυτοματισμού των εργασιών. Η συγκεκριμένη διπλωματική εργασία εξετάζει την δυνατότητα εφαρμογής τεχνολογιών τεχνητής νοημοσύνης στις δραστηριότητες της διοίκησης ανθρώπινων πόρων, ενώ διερευνά και το ποσοστό χρήσης της τεχνητής νοημοσύνης από τα στελέχη των τμημάτων διοίκησης ανθρώπινων πόρων στην Ελλάδα. Καθώς η τεχνητή νοημοσύνη αποτελεί ένα πρόσφατο τεχνολογικό επίτευγμα, στα πλαίσια της συγκεκριμένης διπλωματικής εργασίας δημιουργήθηκε ένα ερωτηματολόγιο με σκοπό την ποσοτική έρευνα σχετικά με την εφαρμογή της τεχνητής νοημοσύνης στις δραστηριότητες της διοίκησης ανθρώπινων πόρων, κυρίως στην Ελλάδα. Το ερωτηματολόγιο περιελάμβανε ερωτήσεις κλειστού τύπου με απαντήσεις τυποποιημένης κλίμακας από το 1 έως το 5 που αντιστοιχούσε στην κλίμακα καθόλου - πάρα πολύ. Τα ερωτηματολόγια απαντήθηκαν από 94 στελέχη ηλικίας 22 έως 61 ετών τμημάτων διοίκησης ανθρώπινων πόρων σε εταιρείες από τον χώρο της υγείας, των τροφίμων, της πληροφορικής και των οικονομικών. Τα αποτελέσματα έδειξαν ότι σύμφωνα με τους εργαζομένους στο τμήμα διοίκησης ανθρώπινων πόρων η τεχνητή νοημοσύνη μπορεί να χρησιμοποιηθεί στις δραστηριότητες της διοίκησης ανθρώπινων πόρων και μάλιστα σε μεγάλο βαθμό με στόχο να ελαχιστοποιήσει τα ανθρώπινα λάθη και να αυξήσει την εργασιακή απόδοση. Παρ’ όλα αυτά στην Ελλάδα ελάχιστα στελέχη των τμημάτων αυτών έχουν εντάξει τεχνολογίες τεχνητής νοημοσύνης στα καθημερινά τους καθήκοντα ενώ και οι ίδιοι οι οργανισμοί δεν είναι έτοιμοι να ενσωματώσουν τέτοιες τεχνολογίες στην Ελλάδα λόγω έλλειψης καταρτισμένου προσωπικού και υποδομών. Τέλος, από την επεξεργασία των επεξεργασία των ερωτηματολογίων παρατηρήθηκε ότι τα άτομα μικρότερης ηλικίας και με υψηλότερο ακαδημαϊκό υπόβαθρο είναι πιο δεκτικοί στην εφαρμογή νέων τεχνολογιών γεγονός που ενισχύει την ανάγκη ενημέρωσης και συνολικής εκπαίδευσης.
description: Human resources management is essentially the set of activities related to the management of employees with the aim of smooth coexistence and the achievement of business goals. In the context of the development and expansion of the use of artificial intelligence by the public, it has been discovered that artificial intelligence can help the activities of the human resource management department by minimizing human errors and helping to manage large volumes of work. Artificial intelligence is essentially a system that uses special computers and algorithms to mimic and simulate human intelligence. It is a technology that is developing rapidly, giving more and more possibilities to automate tasks. This particular thesis examines the possibility of applying artificial intelligence technologies in the activities of human resources management, while also investigating the percentage of use of artificial intelligence by the executives of the human resources management departments in Greece. As artificial intelligence is a recent technological achievement, in the context of this thesis a questionnaire was created with the aim of quantitative research on the application of artificial intelligence in human resource management activities, mainly in Greece. The questionnaire consisted of closed-ended questions with answers on a standardized scale from 1 to 5 corresponding to the scale not at all - very much. Questionnaires were answered by 94 executives aged 22 to 61 from human resource management departments in companies from the health, food, IT and financial sectors. The results showed that according to employees in the human resource management department, artificial intelligence can be used in human resource management activities with the aim of minimizing human errors and increasing work performance. Nevertheless, in Greece, few executives of these departments have included artificial intelligence technologies in their daily tasks, while the companies are not ready to integrate such technologies in Greece due to a lack of qualified personnel and infrastructure. Finally, from the processing of the questionnaires, it was observed that people of younger age and with a higher academic background are more receptive to the application of new technologies, which reinforces the need for information and comprehensive education.